### Beslutning

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 18. december 2019 har vedtaget Magistratens foranstående indstilling af 9. december 2019 for indstillingens "At 1" og "At 2".

Indstillingens "At 3" om forlængelse af udvalgsperiode, samt spørgsmål om sammensætningen af udvalget sendes til behandling i Økonomiudvalget.

### Resumé

Byrådet besluttede i 2018 at nedsætte udvalget for sundhedsfremme i et 0-100 års perspektiv med deltagelse fra byrådsmedlemmer, Region Midtjylland, repræsentanter for civilsamfundet, almen praksis, uddannelsesinstitutioner og erhvervslivet.

Udvalgets opgave var at finde nye løsninger til, hvordan der sikres større lighed i sundhed for borgerne i [adresse]. Med fire temadrøftelser om hhv. alkohol, geografisk ulighed i sundhed, mental sundhed og sundhedsudfordringer hos mennesker med handicap, har udvalget set på tværgående løsninger med familien, netværk og civilsamfundet som omdrejningspunkt.

Udvalget indstiller til, at byrådet vedtager de anbefalinger, der er udarbejdet med afsæt i de fire temadrøftelser. Anbefalingerne indarbejdes i den kommende sundhedspolitik 2020-2024, der behandles i Byrådet i slutningen af 2019.

Udvalget indstiller også, at byrådet godkender udmøntningen af de midler, som blev givet i forbindelse med budgetforlig 2020-2023, og som skal realisere dele af sundhedsfremmeudvalgets samlede anbefalinger.

Af erfaringsopsamlingen af [adresse] arbejde fremgår det, at både politikere og eksterne medlemmer har oplevet arbejdet som utrolig givtigt, med ”en spændende dynamik” og et ”rigtig godt samspil”.

På baggrund af erfaringsopsamlingen indstilles, at Sundhedsfremmeudvalget forlænges byrådsperioden ud. Udvalgets opgave vil være at undersøge tværgående løsningsmuligheder inden for udvalgte aktuelle temaer på sundhedsområdet – stadig ud fra et 0-100 års perspektiv på, hvordan der sikres større lighed i sundhed og stadig med udgangspunkt i implementeringen af [adresse] sundhedspolitik.

### Indstilling

Det indstilles:

At 1) Byrådet vedtager Sundhedsfremmeudvalgets samlede anbefalinger, og det videre arbejde med dem i regi af sundhedspolitikken.

At 2) Byrådet godkender udmøntningen af midler, der skal realisere dele af sundhedsfremmeudvalgets anbefalinger.

At 3) Sundhedsfremmeudvalget forlænges byrådsperioden ud.

### Sagens forløb

05-12-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-12-2019 Magistraten

Fremsendes til [adresse] med bemærkning, at Magistraten i mødet den 9. december 2019 anbefaler, at byrådet tiltræder Magistratsafdelingen for Sundhed og Omsorgs indstilling af 19. november 2019.

Victor Rasmussen tager forhold til indstillingens "At 3)".

 18-12-2019 [adresse]

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 18. december 2019 har vedtaget Magistratens foranstående indstilling af 9. december 2019 for indstillingens "At 1" og "At 2".

Indstillingens "At 3" om forlængelse af udvalgsperiode, samt spørgsmål om sammensætningen af udvalget sendes til behandling i Økonomiudvalget.

 29-01-2020 Økonomiudvalget
Beslutning ikke frigivet